CELEX: C2004/168/08
Language: et
Date: 2004-06-26 00:00:00
Title: Kohtuasi C-205/04: Hagi, mille esitas 7. mail 2004 Euroopa Ühenduste Komisjon Hispaania Kuningriigi vastu

26.6.2004   
            
            
               ET
            
            
               Euroopa Liidu Teataja
            
            
               C 168/4
            
         Hagi, mille esitas 7. mail 2004 Euroopa Ühenduste Komisjon Hispaania Kuningriigi vastu
   (Kohtuasi C-205/04)
   (2004/C 168/08)
   Euroopa Ühenduste Kohus on saanud 7. mail 2004 hagi, mis on esitatud Hispaania Kuningriigi vastu ja mille on esitanud Euroopa Ühenduste Komisjon, keda esindab G. Rozet, kes on valinud endale kohtudokumentide kättetoimetamise aadressi Luksemburgis.
   Hageja esitab kohtule järgmised nõuded:
   
               —
            
            
               kinnitada, et kuivõrd Hispaania Kuningriik ei ole vastu võtnud õigusnorme, millega sätestataks nimelt, et Hispaania avalikus teenistuses võetakse arvesse teise liikmesriigi avalikus teenistuses varem läbitud ametiaja majanduslikke mõjusid, siis on see liikmesriik rikkunud EÜ asutamislepingu artiklist 39 ja nõukogu 15. oktoobri 1968. a määruse (EMÜ) nr 1612/68 töötajate liikumisvabaduse kohta ühenduse piires (1) artiklist 7 tulenevaid kohustusi;
            
         
               —
            
            
               jätta kohtukulud Hispaania Kuningriigi kanda.
            
         Õiguslikud alused ja peamised argumendid
   Euroopa Kohtu kohtupraktika kohaselt kohustavad EÜ asutamislepingu artikkel 39 ja nõukogu 15. oktoobri 1968. a määruse (EMÜ) nr 1612/68 töötajate liikumisvabaduse kohta ühenduse piires artikkel 7 liikmesriike arvestama ühenduse kodaniku poolt teise liikmesriigi avaliku teenistuse teenistusstaaži ja töökogemust esimese liikmesriigi avalikku teenistusse pääsemise, palgaastme ja teenistusstaaži määramisel. Hispaania õigussüsteemis ei ole hetkel õigusnorme, millega tagataks piisava õiguskindlusega teise liikmesriigi avalikus teenistuses varem läbitud ametiaja majanduslike mõjude arvestamine.
   
      (1)  EÜT L 257, 19.10.1968, lk 2